*****

ΚΑΝΟΝΙΣΜΟΣ (ΕΟΚ) αριθ. 1014/83 ΤΗΣ ΕΠΙΤΡΟΠΗΣ

της 28ης Απριλίου 1983

για τροποποίηση του κανονισμού (ΕΟΚ) αριθ. 262/79 περί της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων, και για την κατάργηση του κανονισμού (ΕΟΚ) αριθ. 1468/79

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7,

τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 1272/79 (4), και ιδίως το άρθρο 7α,

Εκτιμώντας:

ότι ο κανονισμός (ΕΟΚ) αριθ. 262/79 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2479/82 (6), και ο κανονισμός (ΕΟΚ) αριθ. 1932/81 της Επιτροπής της 13ης Ιουλίου 1981 περί χορηγήσεως ενισχύσεως στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων ειδών διατροφής (7), όπως τροποποιήθηκε τελευταία από τον κανονισμό (ΕΟΚ) αριθ. 48/82 (8), εφαρμόζονται ταυτόχρονα· ότι, κατά συνέπεια, κρίνεται σκόπιμο για λόγους ελέγχου να προβλέπεται η τήρηση των βιβλίων στις δύο περιπτώσεις να γίνεται χωριστά, και το βούτυρο που προέρχεται από δημόσιο απόθεμα να μην μεταποιείται ταυτόχρονα με εκείνο που προέρχεται από την αγορά·

ότι ο κανονισμός (ΕΟΚ) αριθ. 1468/79 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 1250/81 (10), προέβλεπε τη χορήγηση ενίσχυσης για το βούτυρο ιδιωτικής αποθεματοποίησης κατά τη διάρκεια εφαρμογής του κανονισμού (ΕΟΚ) αριθ. 262/79 και για τους ίδιους προορισμούς που προβλέπονται από τον κανονισμό αυτό·

ότι ο κανονισμός (ΕΟΚ) αριθ. 1932/81 υιοθέτησε κατά μεγάλο μέρος το καθεστώς που θεσπίζεται από τον κανονισμό (ΕΟΚ) αριθ. 1468/79· ότι κρίνεται, κατά συνέπεια, σκόπιμο να καταργηθεί ο τελευταίος κανονισμός·

ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 262/79 τροποποιείται ως εξής:

1. Στο άρθρο 9 παράγραφος 1, προστίθεται το ακόλουθο εδάφιο:

«Αν η επιχείρηση μεταποιεί, επίσης, βούτυρο που έτυχε της ενίσχυσης που προβλέπεται από τον κανονισμό (ΕΟΚ) αριθ. 1932/81, πρέπει, επιπλέον, να αναλαμβάνει την υποχρέωση να:

- τηρεί χωριστά τα βιβλία που αναφέρονται υπό γ),

- μεταποιεί το βούτυρο που τυγχάνει ενίσχυσης στο πλαίσιο του κανονισμού (ΕΟΚ) αριθ. 1932/81, αφού μεταποιήσει το σύνολο του βουτύρου που αγοράζεται βάσει του παρόντος κανονισμού και αποθεματοποιείται στην επιχείρηση».

2. Στο άρθρο 10 παράγραφος 1 υπό α) προστίθεται το ακόλουθο εδάφιο:

«Σε περίπτωση που ο υπερθεματιστής συμμετέχει, επίσης, στις δημοπρασίες που διεξάγονται στο πλαίσιο του κανονισμού (ΕΟΚ) αριθ. 1932/81, πρέπει να τηρείται ξεχωριστά λογιστικά αποθήκης για το βούτυρο που χρησιμοποιείται βάσει κάθε κανονισμού».

3. Στο άρθρο 15 η πράγραφος 1 αντικαθίσταται από το ακόλουθο κείμενο:

«1. Η ασφάλεια για τη δημοπρασία ανέρχεται σε 60 ECU ανά τόνο» .

4. Στο άρθρο 18 παράγραφος 2 δεύτερο εδάφιο, οι όροι «14 λογιστικές μονάδες» αντικαθίσταται από «14 ECU».

5. Στο άρθρο 23 παράγραφος 2 δεύτερο εδάφιο, οι όροι «3 λογιστικές μονάδες» αντικαθίσταται από «4 ECU».

Άρθρο 2

Ο κανονισμός (ΕΟΚ) αριθ. 1468/79 καταργείται.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 140 της 20. 5. 1982, σ. 1.

(3) ΕΕ αριθ. L 169 της 18. 7. 1968, σ. 1.

(4) ΕΕ αριθ. L 161 της 29. 6. 1979, σ. 13.

(5) ΕΕ αριθ. L 41 της 16. 2. 1979, σ. 1.

(6) ΕΕ αριθ. L 264 της 14. 9. 1982, σ. 9.

(7) ΕΕ αριθ. L 191 της 14. 7. 1981, σ. 6.

(8) ΕΕ αριθ. L 7 της 12. 1. 1982, σ. 5.

(9) ΕΕ αριθ. L 177 της 14. 7. 1979, σ. 40.

(10) ΕΕ αριθ. L 126 της 12. 5. 1981, σ. 5.